Be gyönyörű tavasz-éjjel
Akár erre, akár arra,
(Be gyönyörű tavasz-éjjel)
Csak szívünkben fölkarva
Mehetünk,
Akár erre, akár arra.

Vagy ezt mondod, vagy azt mondod
(Be gyönyörű tavasz-éjjel)
Be fájnának most a gondok.
Jól vigyázz.
Vagy ezt mondod, vagy azt mondod.

Ha szeretsz, ha nem szeretsz még,
(Be gyönyörű tavasz-éjjel)
Én szeretni úgy szeretnék
Valakit,
Ha szeretsz, ha nem szeretsz még.

Talán igen, vagy talán nem.
(Be gyönyörű tavasz éjjel)
Reszketve szólok, hogy amen,
Legyen úgy,
Talán igen, vagy talán nem.
 
Versek